
	Projekta redakcija
	Iebildums / Priekšlikums
	Autors

	1.
	Anotācija (ex-ante)
4.1. Saistītie tiesību aktu projekti
	Iebildums
Ievērojot, ka gan Ministru kabineta noteikumu projekts "Grozījumi Ministru kabineta 2006. gada 5. decembra noteikumos Nr. 981 "Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm"" (turpmāk – projekts) paredz papildināt Ministru kabineta 2006. gada 5. decembra noteikumos Nr. 981 "Noteikumi par mērīšanas līdzekļu atkārtoto verificēšanu, verificēšanas sertifikātiem un verificēšanas atzīmēm" (turpmāk – noteikumi Nr. 981) ietverto norādi, uz kāda likuma pamata projekts sagatavots, ar likuma "Par mērījumu vienotību" (turpmāk – likums) 7. panta otro daļu, gan Ministru kabineta 2007. gada 9. janvāra noteikumi Nr. 40 "Noteikumi par valsts metroloģiskajai kontrolei pakļauto mērīšanas līdzekļu sarakstu" ir izdoti saskaņā ar likuma 7. panta otro daļu, lūdzam izvērtēt, kādēļ divus Ministru kabineta noteikumus nepieciešams izdot saskaņā ar likuma 7. panta otro daļu, un attiecīgi precizēt projektu vai projekta sākotnējās ietekmes (ex-ante) novērtējuma ziņojumā (turpmāk – anotācija) ietverto informāciju.
 
Piedāvātā redakcija
-
	Ilze Māliņa (TM)

	2.
	Noteikumu konsolidētā versija
 Izdoti saskaņā ar likuma "Par mērījumu vienotību" 6.panta otro daļu, 7.panta otro daļu,
9.panta sesto ​​​​daļu un 10.1 panta sesto daļu
	Iebildums
Projekts paredz papildināt noteikumos Nr. 981 ietverto norādi, uz kāda likuma pamata projekts sagatavots, ar likuma 7. panta otro daļu.
Vēršam uzmanību uz to, ka likuma 7. panta otrā daļa noteic, ka valsts metroloģiskajai kontrolei pakļauto mērīšanas līdzekļu sarakstu, norādot to pirmreizējo verificēšanu, kā arī atkārtotās verificēšanas periodiskumu, apstiprina Ministru kabinets. Saskaņā ar likuma 7. panta otro daļu ir izdoti Ministru kabineta 2007. gada 9. janvāra noteikumi Nr. 40 "Noteikumi par valsts metroloģiskajai kontrolei pakļauto mērīšanas līdzekļu sarakstu".
Atbilstoši 2024. gada 22. februārī pieņemtajiem grozījumiem likumā likuma 7. panta otrā daļa noteic, ka valsts metroloģiskajai kontrolei pakļauto mērīšanas līdzekļu sarakstu, norādot to pirmreizējo verificēšanu, kā arī atkārtotās verificēšanas periodiskumu un tās pagarināšanas kārtību, apstiprina Ministru kabinets.
Vēršam uzmanību uz to, ka Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 100. punkts noteic, ka Ministru kabineta noteikumu projekta pirmajā punktā secīgi raksta vārdus "noteikumi nosaka" un likumā noteikto pilnvarojumu Ministru kabinetam. Savukārt no projektā paredzētajā noteikumu Nr. 981 1. punktā minētā neizriet, ka noteikumi izstrādāti atbilstoši 2024. gada 22. februārī pieņemtajiem grozījumiem likuma 7. panta otrajā daļā.

Vienlaikus vēršam uzmanību uz to, ka anotācijas 4.1.1. apakšsadaļā norādīts, ka tiks izstrādāti grozījumi Ministru kabineta 2007. gada 9. janvāra noteikumos Nr. 40 "Noteikumi par valsts metroloģiskajai kontrolei pakļauto mērīšanas līdzekļu sarakstu", lai noteiktu elektroenerģijas skaitītājiem atkārtotās verificēšanas periodiskumu, ja tiek izmantota statistiskā verificēšana.

Papildus vēršam uzmanību uz to, ka pilnvarojums Ministru kabinetam noteikt kārtību, kādā tiek veikta ārpuskārtas verificēšana vai kalibrēšana, ir ietverts likuma 10.1 panta sestās daļas 1. punktā, nevis visā likuma 10.1 panta sestajā daļā. Turklāt 2024. gada 22. februārī pieņemtie grozījumi likumā neparedz attiecīgi papildināt likuma 10.1 panta sestās daļas 1. punktā ietverto pilnvarojumu Ministru kabinetam. Līdz ar to noteikumos Nr. 981 nevar paredzēt regulējumu, kas neatbilst likumā ietvertajam pilnvarojumam Ministru kabinetam.

Ievērojot minēto, lūdzam izvērtēt projektā paredzētos grozījumus un attiecīgi precizēt projektu atbilstoši likumā ietvertajam pilnvarojumam Ministru kabinetam, kā arī papildināt anotāciju ar atbilstošu informāciju.
 
Piedāvātā redakcija
-
	Ilze Māliņa (TM)

	3.
	Noteikumu konsolidētā versija
10.11 Mērīšanas līdzekļa lietotājs iesniedz pieteikumu inspicēšanas institūcijā ne ātrāk kā 18 mēnešus un ne vēlāk kā 6 mēnešus pirms atkārtotās verificēšanas termiņa beigām, mērīšanas līdzekļu pārbaudes izlases un rezerves mērīšanas līdzekļu izlases statistiskās verificēšanas veikšanai.  
	Iebildums
Lūdzam papildināt anotāciju ar informāciju par projektā paredzētajā noteikumu Nr. 981 10.11 punktā minētajiem termiņiem, proti, vai šie termiņi ir procesuāli vai materiāltiesiski. Vēršam uzmanību uz to, ka procesuālus termiņus var pagarināt vai atjaunot, bet materiāltiesiskus termiņus nevar pagarināt vai atjaunot. Ja projektā paredzētajā noteikumu Nr. 981 10.11 punktā minētie termiņi ir materiāltiesiski, lūdzam norādīt, no kuras likumā ietvertās pilnvarojuma Ministru kabinetam normas tas izriet.
Piedāvātā redakcija
-
	Ilze Māliņa (TM)

	4.
	Noteikumu konsolidētā versija
 Verificējamiem mērīšanas līdzekļiem noteiktā precizitāte
	Iebildums
Projektā paredzētajā noteikumu 3. pielikumā cita starpā minēts, ka mērīšanas līdzekļa nosaukums un precizitāte atbilst piemērojamiem standartiem. Savukārt anotācijas 1.3. apakšsadaļā minēts, ka statistiskās verificēšanas metode noteikta starptautiskā standartā ISO 2859 (1999-2020) "Sampling procedures for inspection by attributes".
Vēršam uzmanību uz to, ka Standartizācijas likuma 12. panta otrā daļa noteic, ka standarti iedalāmi šādi: 1) Latvijas nacionālie standarti, kurus izstrādā un apstiprina standartizācijas tehniskās komitejas vai darba grupas; 2) Latvijas nacionālā standarta statusā reģistrēti starptautisko un Eiropas standartizācijas organizāciju standarti. Standartizācijas likuma 13. panta pirmā, otrā un trešā daļa noteic, ka standartu piemērošana ir brīvprātīga, Ministru kabinets var noteikt obligāti piemērojamus Latvijas nacionālos standartus, kā arī normatīvajos aktos var izdarīt netiešas atsauces uz standartiem, kuri normatīvajos aktos nav paredzēti kā obligāti piemērojami standarti, bet kurus var piemērot, lai izpildītu normatīvajā aktā noteiktās obligātās prasības. Turklāt Standartizācijas likuma 14. panta otrā un trešā daļa noteic, ka obligāti piemērojamiem Latvijas nacionālajiem standartiem ir jābūt tulkotiem valsts valodā, un ar šā panta otrajā daļā minēto standartu tulkošanu valsts valodā saistītās izmaksas sedz no attiecīgās nozares ministrijas budžeta līdzekļiem.
Ievērojot minēto, lūdzam izvērtēt projektā paredzētajā noteikumu 3. pielikumā noteikto un nepieciešamības gadījumā attiecīgi precizēt to, kā arī papildināt anotāciju ar atbilstošu informāciju.
 
Piedāvātā redakcija
-
	Ilze Māliņa (TM)

	5.
	Noteikumu konsolidētā versija
 Verificējamiem mērīšanas līdzekļiem noteiktā precizitāte
	Iebildums
Lūdzam anotācijā skaidrot projekta 5. punktā minēto Starptautiskās reglamentētās metroloģijas organizācijas dokumentu pieejamību un saistošo spēku attiecībā uz privātpersonām, nepieciešamības gadījumā attiecīgo atsauci uz šiem dokumentiem svītrojot, ņemot vērā, ka atbilstoši Latvijas Republikas Satversmes 90. pantam normatīvajā aktā noteikta personas pienākuma saturam ir jābūt nepārprotami skaidram.
Papildus, ja ar projekta 5. punktu paredzēts pārņemt minēto dokumentu prasības, lūdzam aizpildīt anotācijas 5. sadaļu, sniedzot attiecīgu skaidrojumu ailītē "Cita informācija". Kā arī, ja, pārņemot minēto dokumentu prasības, tiek ieviestas starptautisku tiesību aktu (tostarp Eiropas Savienības aktu) prasības, lūdzam aizpildīt anotācijas 5. sadaļu, sniedzot atbilstošu detalizētu informāciju, ievērojot Ministru kabineta 2021. gada 7. septembra noteikumu Nr. 617 "Tiesību akta projekta sākotnējās ietekmes izvērtēšanas kārtība" 9.19. apakšpunktā noteikto.
 
Piedāvātā redakcija
-
	Viesturs Blūmentāls (TM)

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotācijas 1.3. apakšsadaļu ar informāciju par to, kuri grozījumi likumā nosaka jaunu valsts metroloģiskajai kontrolei pakļautajiem mērīšanas līdzekļiem metroloģiskās kontroles veidu, t.i., statistisko verificēšanu.
 
Piedāvātā redakcija
-
	Ilze Māliņa (TM)

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam precizēt anotācijas 1.3. apakšsadaļā ietverto informāciju, norādot likuma normu, kurā ietverts pilnvarojums Ministru kabinetam noteikt noteikumos Nr. 981 kārtību mērīšanas līdzekļu atkārtotās verificēšanas periodiskuma pagarināšanai ar statistisko verificēšanu.
 
Piedāvātā redakcija
-
	Ilze Māliņa (TM)



